Document ID: 32000R0813

32000R0813
L 100/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 813/2000 НА СЪВЕТА
от 17 април 2000 година
за допълнение на приложението към Регламент (ЕО) № 1107/96 на Комисията относно регистрацията на географските указания и наименованията за произход на основание процедурата, предвидена в член 17 от Регламент (ЕИО) № 2081/92
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид предложението на Комисията,
като взе предвид Регламент (ЕИО) № 2081/92 на Съвета от 14 юли 1992 г. за защита на географските указания и наименованията за произход на селскостопанските и хранителните продукти (1), и по-специално член 17, параграф 2 от него,
като има предвид, че:
(1)
За някои означения, оповестени от държавите-членки съгласно член 17 от Регламент (ЕИО) № 2081/92, беше поискана допълнителна информация, за да се осигури съответствието на тези означения с членове 2 и 4 от посочения регламент. В резултат от разглеждането на тази допълнителна информация се установи, че тези означения са в съответствие с посочените по-горе членове. Следователно, необходимо е те да бъдат регистрирани и прибавени в приложението към Регламент (ЕО) № 1107/96 на Комисията (2).
(2)
Комитетът, предвиден в член 15 от Регламент (ЕИО) № 2081/92, не даде положително становище,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1107/96 на Комисията се допълва с означенията от приложението към настоящия регламент.
Член 2
Настоящият регламент влиза в сила от деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 17 април 2000 година.

Labels: 3
18
6